Jan 13,2016
అత్యంత పేలవం పడకేసిన పారిశ్రామికోత్పత్తి
       న్యూఢిల్లీ : క్రితం నాలుగేళ్లలో ఎప్పుడూ లేని విధంగా క్రితం నవంబర్‌లో భారత పారిశ్రామికోత్పత్తి సూచీ (ఐఐపి) అత్యంత పేలవంగా నమోదయ్యింది. 2014 నవంబర్‌లో ఐఐపి వృద్ధి ఏకంగా మైనస్‌ 3.2 శాతానికి దిగజారిందని కేంద్ర గణంకాల శాఖ మంగళవారం ఒక్క నివేదికలో వెల్లడించింది. ఇంతక్రితం మాసంలో ఇది ఏకంగా 9.9 శాతం వృద్ధిని సాధించింది. ప్రధానమైన తయారీ రంగం ఉత్పత్తి నవంబర్‌లో ఏకంగా మైనస్‌ 4.4 శాతానికి పడిపోయింది. అక్టోబర్‌లో ఈ రంగం ఏకంగా 10.6 శాతం వృద్ధిని కనబర్చింది. గతేడాది ఇదే మాసంలో ఈ రంగం ఏకంగా 4.7 శాతం వృద్ధిని కనబర్చింది. ప్రస్తుత ఆర్ధిక సంవత్సరం ఏప్రిల్‌ నుంచి నవంబర్‌ కాలంలో ఐఐపి 3.9 శాతం పెరుగుదలను నమోదు చేసుకుంది. క్రితం నవంబర్‌లో గనుల రంగం 2.3 శాతం వృద్ధిని కనబర్చగా, గతేడాది ఇదే మాసంలో ఈ రంగం ఏకంగా 4 శాతం పెరుగుదలను నమోదు చేసుకుంది. వాతం, విద్యుత్‌ ఉత్పత్తి 0.7 శాతం చొప్పున పెరిగింది.
మీ స్నేహితులకు రికమెండ్ చెయ్యండి